काॅरपोरेट जगत के वातावरण से रूबरु करवाती ‘सनराइज़ इन्डस्ट्री’ इसके भीतर की छटपटाहट को सामने जाती है कि आकर्षक वेतन पैकेज पा कर भी कथानायक एक घरेलू स्त्री से ही विवाह करना चाहता है। अभि कहता है – “न बाबा न। उसे मालूम है कि कम्पनियाँ अपने एम्पलाॅजय को इतना बाँधती है कि गृहस्थ जीवन टुकडे़-टुकड़े हो जाता है। वह बस इतना जानता है कि पत्नी हाउस वाइफ हो तो घर में स्वीट होम की कंसैप्ट बनी रह सकती है। एकल परिवार के उबाऊपन से छुटकारा पाने के लिए वह तो ममा पापा को भी साथ-रखना चाहता है।” (पृ॰ 29) लेकिन विडम्बना यह है कि “घरेलू पत्नी को भी कई बार यहाँ का जीवन जीने लायक नहीं लगता। विपिन की पत्नी ने उससे इसलिए नाता तोड़ लिया कि कई बार कम्पनी उसे देर रात तक उलझाए रखती थी।” (पृ॰ 29) वस्तुतः यंत्र जीवन जीता यह सैक्टर मोहन राकेष के ‘घर की खोज’ की चाह पाने मे सक्षम नहीं हो पर रहा छटपटा रहा है। ‘संगणक’ कहानी फैटंसी षिल्प में लिखी गयी है जहाँ कम्प्यूटर आने से पुस्तकें वेदनामय होकर अपनी सुख-दुख सांझे कर रही हैं।